सनितपुर जिलानि बातासिपुर हालामाव गंसे गाव फसंथान गुरुदेब कालिचरण ब्रह्म जोंमा आस्रमा गोदान फरायसा फरायसुलिफोरखौ बरायनाय हाबाफारि खुंफुंदों । बे बरायनाय हाबाफारियाव आलासि महरै सनितपुर जिला दुलाराय बर’ फरायसा आफादनि लोगो गाहाइ नेहाथारि फोरमायग्रा बसुमतारी, आरो सनितपुर जिला दुलाराय बर’ फरायसा आफादनिनो नेहाथारि सानसुमा नार्जारी बिथांमोनहा नुजाथिफैयो । लोगोसेनो हाबाफारिआव आलासि महरै फोरमायग्रा बसुमतारी बिथांआ बाहागो लानानै बुंथियोदि जों मानसि हारिया सोलोंथाइजों लोगोसे आबाद मावनायावबो गोसो होनांगौ, आथिखालाव आबाद मावनानैबो जिउ खुंनाइनि राहाखौ सोरजिनो हायो ।